Pictura exterioară 


Pictura exterioară a bisericilor moldovenești din veacul al XVI-lea constituie, fără îndoială, 
una din cele mai originale pagini din istoria artei. Practicată sporadic în diverse ţări de-a lungul 
evului mediu și utilizată numai pentru a decora mici porţiuni de faţadă (ca de pildă în jurul 
portalului de intrare în biserică), pictura exterioară a cunoscut abia în Moldova veacului al 
XVI-lea adevărata și completa sa dezvoltare, devenind, dintr-un fenomen artistic neînsemnat, 
o categorie estetică de valoare universală şi totodată — prin complexitatea sa iconografică — un 
vast program de idei, Nu întimplător observa odinioară J. Strzygowski, într-un entuziast 
articol că « ceva asemănător nu ne oferă o a doua ţară în lume». E lesne de înțeles, așadar, 
interesul pe care l-a stirnit printre istoricii de artă problema originii acestui neobişnuit fenomen 
artistic, 

Ceea ce atrage însă atenţia în tezele formulate de majoritatea cercetărilor este faptul că, în ciuda 
diversităţii lor aparente, ele susțin, toate, una și aceeași idee de bază şi anume că pictura exte- 
rioară moldovenească s-a născut ca rezultat al unor influenţe din afară. Şi lucrul nu e surprin- 
zător, Judecînd pictura exterioară din Moldova ca pe un «lucru în sine», fără contingențe 
cu împrejurările istorice, autorilor de pînă acum nu le-a rămas decit să caute în afara grani- 
telor țării punctul de plecare al unui fenomen atit de original. Părăsind însă criteriile formale, 
nu încape îndoială că singura metodă posibilă este aceea de a ne concentra asupra fondului 
problemei; de a căuta, cu alte cuvinte, care este conţinutul de idei, mesajul picturii exterioare 
moldovenești. 

Toți cercetătorii de pînă acum au atribuit picturii exterioare moldovenești o semnificație 
teologică. Ei au văzut în ea un instrument utilizat de biserică în scopul educării religioase a 
credincioşilor, Este oare justificată această interpretare? În cele ce urmează vom vedea că analiza 
iconografică a picturii exterioare considerată nu ca «lucru în sine» ci în lumina împrejurărilor 
istorice în care a apărut această artă, este singura în stare să răspundă la întrebarea de mai sus. 

Pictura exterioară moldovenească este o creaţie a vremii lui Rareș. Apărută, așa cum am 
spus, pentru prima oară în anul 1530, la biserica Sf. Gheorghe-Hirlău, ca a fost apoi aplicată 
la toate bisericile zugrăvite în timpul domniei acestui voievod. La unele dintre ele somptu- 
oasa podoabă a dispărut cu totul de-a lungul vremii; la altele însă ea a înfruntat veacurile : 
Probota (1532), Sf. Gheorghe-Suceava (1534), Homor (1535), Baia (1535—1538), Moldo- 
vița (1537), Bălinești (1535-—1538), Sf. Dumitru-Suceava (1537—1538), Coșula (1536—1538), 
Arbure (1541) şi Voroneț, decorată în 1547, adică la un an după moartea lui Rareș. 

Prima constatare care se impune este că, în ce priveşte temele fundamentale, programul icono- 
grafic al acestor ansambluri se repetă neschimbat de la un monument la altul. Astfel, decorația 
absidelor prezintă, întotdeauna, aceeași imensă mulţime a reprezentanţilor bisericii cerești 
şi păminteşti (serafimi, îngeri, profeţi, apostoli, părinţi ai bisericii, martiri, schimnici) îndrep- 
tindu-se în mai multe registre suprapuse, spre axul absidei altarului (fig. 346). Pecele două faţade 
laterale figurează Imnul acatist (ig. 335) — însoţit în partea de jos de vasta reprezentare a Ase- 
diului Constantimopolului (fig. 338) (reprezentare care lipseşte numai la Voroneţ) — şi Arborele 
lui Tesen, (fig.345), însoțit lateral de imaginile flozofilor antici (fig. 349). La bisericile de dimen- 
siuni mai mari (Probota, Moldoviţa etc.), temele citate sint prezentate împreună pe aceeași 
faţadă (totdeauna cea de sud), faţada cealaltă fiind decorată cu diverse teme secundare. 
sfîrșit, faţada de vest e ocupată în întregime de compoziţia Judecății de Apoi (fig. 343). În 
afara acestor teme fundamentale, care acoperă aproape în întregime fațadele bisericilor, mai 
există şi citeva teme secundare menite să completeze suprafețele rămase libere. Aceste teme 
variază ca subiect (diverse vieți de sfinți (fig. 341), scene din Facere) precum şi ca 
întindere, după gustul autorilor ansamblului respectiv şi după dimensiunile monumentului. 
Tema care, atit prin originalitatea subiectului cit și prin amploarea sa stîrneşte de la început 
curiozitatea privitorului, este , fără îndoială, Asediul Constantinopolului. Zugrăvită la înălțimea 
omului și străjuind sub forma unei vaste frize intrarea în biserică, este evident că această temă 
a fost destinată să atragă în mod special atenţia tuturor celor care intrau sau ieșeau din lăcaș. 
Călăuziţi așadar de înşişi alcătuitorii programelor picturii exterioare din vremea lui Rareș, 
să începem analiza acestei picturi tocmai cu tema „Asediu/uj. Această compoziţie prezintă, 
în centru, imaginea unui Oraș, puternic fortificat, asediat pe uscat şi pe apă de armatele 
şi flota inamică și apărat cu îndirjire de asediați. înlăuntrul cetății, împăratul, împărăteasa și 
clerul, urmați de mulțime, străbat străzile orașului într-o procesiune în care sînt purtate 
solemn o icoană a Fecioarei, de tipul Odighizria, şi o icoană a lui Hristos cunoscută sub 
numele de Sfinta Faţă sau Mandilion. Caracteristica principală a acestor reprezentări ale 
„Asediului constă în faptul că asediatorii poartă costume turceşti și că atît aceștia, cit şi apărătorii 
folosesc, pe lingă suliți și săgeți, şi artileria. Singura excepţie o alcătuieşte reprezentarea de la 
Arbure (ultima în ordine cronologică) în care nu se văd nici costume turcești, nici arti- 
lerie. O inscripție în partea de sus a compoziției arată că e vorba de asediul persan al Constan- 
tinopolului, din anul 626. 

Începînd cu O. Tafrali, cercetătorii au văzut în faptul că scena asediului însoţeşte întotdeauna 
Imnul Acatist, o dovadă că între cele două teme există o strinsă legătură. Se ştie că în tra- 
diţia bizantină Iman? Acatist — acest cîntec de laudă închinat Fecioarei — era considerat 

ca fiind compus cu prilejul asediului persan al Constantinopolului, din anul 626, asediu pe 
care bizantinii l-ar fi respins cu ajutorul miraculos al Fecioarei. Nu încape însă îndoială 
că această tradiție — deși adoptată de majoritatea bizantiniștilor — nu corespunde. realității 
şi că dreptatea stă de partea celor care consideră că Imnul Acatist fusese compus mult 
înaintea asediului din 626 (foarte probabil de melodul Roman) ca un cîntec pur liturgic, 
în cinstea Bunei Vestiri. (E semnificativ, de altfel, că în cele 24 de strofe ale Imnului 
nu se găseşte nici măcar o singură aluzie la vreo acţiune militară.) Abia mai tirziu i 
s-a schimbat destinația, fiind  reinchinat Fecioarei în semn de recunoștință pentru salva- 
rea Constantinopolului. Cu prilejul acestei rededicări i s-a alcătuit și vestitul Proemium 
(strofă introductivă  lămuritoare) « Tý Unegudyo orparmyâ», «Comandantului nebiruit». 
Aşa cum a arătat și A, Grabar, compoziţia Asediu/ui Constantimopolului reprezintă tocmai 
transpunerea iconografică a acestei strofe introductive, 

Se pune însă întrebarea de ce zugravii moldoveni au modificat prototipul grecesc care le-a 
folosit de model, înlocuind pe perși cu turcii și introducînd artileria, armă necunoscută pe vremea 
asediului din 626? Marea majoritate a cercetătorilor au văzut în versiunea moldovenească o 
imagine a Asediului turcesc din 1453, I. D. Ştefănescu și P. Henry explicînd această modifi- 
care printr-o eroare sau confuzie din partea zugravilor. Dind uitării străvechiul asediu persan, 
aceştia ar fi reprezentat pe fațadele bisericilor moldovenești evenimentul tragic care era încă 
proaspăt în memoria tuturor: căderea Constantinopolului sub turci. Nu este greu de dovedit 
că această interpretare e greșită, Căci, aşa cum bine a remarcat A. Grabar, « nici un ordonator 
de picturi ortodoxe din secolul al XVI-lea nu ar fi acceptat reprezentarea celui mai mare 
dezastru creştin pe fațadele unei biserici». În afară de aceasta chiar, din unele elemente icono- 
grafice ale temei se vede că e vorba nu de o victorie, ci de o înfrîngere a asediatorilor, prin 
intervenţia miraculoasă a divinității. Căci din cer se abate asupra acestora o năpraznică ploaie 
de foc care le distruge flota. Dar de vreme ce asediul reprezentat e cel persan, din anul 626, 
cum se explică prezența turcilor şi a artileriei? Ca şi O. Tafrali, A. Grabar consideră că 
zugravii moldoveni ar fi comis «pur și simplu un anacronism, tipic pentru arta. secolului 
al XVI-lea». A accepta această explicaţie înseamnă însă a ne lăsa înşelați de aparențe. Să 
nu uităm că arta medievală utilizează un limbaj simbolic. După fericita caracterizare a lui 
E. Mâle «ea ne arată un lucru şi ne invită să vedem în el alt lucru». Așa se face că sub 
forma unor așa-zise inadvertenţe se ascunde de multe ori o gindire adîncă și foarte logică, 
dar care nu devine sensibilă omului modern decît dacă acesta îi găseşte «cheia ». Este 
întocmai cazul scenei Asediului Constantinopolului. Am văzut mai sus că această temă constituie 
imaginea-cheie a Imnului Acatist, a cărui primă strofă o ilustrează. Or, prin introducerea 
turcilor și a tunurilor, zugravii lui Petru Rareș — departe de a comite un anacronism — nu 
au făcut decit să adapteze tema Asediului şi, deci, întregul Imn — realităţilor țării lor, transfor- 
mindu-l într-o invocaţie cu un caracter demonstrativ naţional: « Așa cum Fecioara i-a ajutat 
odinioară pe bizantini să-i înfringă pe asediatorii perși, tot aşa, astăzi, să-i ajute pe moldoveni 
să-i înfrîngă pe agresorii turci ». Imaginea cetăţii asediate cumulează, aşadar, două sensuri: 
ca reprezintă pe de o parte Constantinopolul, iar pe de alta « cetatea slăvită a Sucevei» şi, 
prin extindere, întreaga țară a Moldovei. 

Că întocmai acesta este sensul în care au înțeles moldovenii din veacul al XVI-lea scena 
„Asediului, o dovedește, printre altele, modul în care a tratat numita temă zugravul de la 
Homor (1535). El a introdus în iconografia Asediului un element nou: un călăreț care, ieşit 
în goană pe una din porţile cetăţii asediate, se aruncă asupra comandantului cavaleriei inamice, 
un turc cu un turban mare pe cap, şi-i străpunge pieptul cu o lovitură de lance. O mică 
inscripţie zugrăvită deasupra capului, indică numele călărețului: Toma. O. Tafrali, primul 
care a semnalat această inscripție, spune doar că e vorba de un « personaj necunoscut». Dar 
Tafrali nu a observat un amănunt esențial: călărețul poartă pe cap boneta tipică a demnitarilor 
moldoveni din veacurile XV—XVI, așa cum sînt ei înfăţișați în numeroasele tablouri votive 
din această epocă (fig. 305), Rezultă, așadar, că personajul cu numele de Toma era un român, 
fără îndoială chiar zugravul bisericii, a cărui originală imagine ecvestră devine astfel primul 
autoportret din arta moldovenească. Dar boneta pe care o poartă acest zugrav mai dovedește, 
totodată, că el se bucurase de o prețuire deosebită din partea voievodului, care-l ridicase 
printre demnitarii săi, ca zugrav de curte, Din fericire, această deducție logică își găseşte deplină 
confirmare într-un document emis din capitala Moldovei în anul 1541, de un personaj care 
se numeşte pe sine « Toma zugrav. din Suceava, curtean al slăvitului şi măritului domn 
moldovean, Petru Voievod». Nu rămîne nici o îndoială că emitentul acestui document e una 
şi aceeași persoană cu autorul frescelor de la Homor. Este de observat, de altminteri, că biserica 
mănăstirii Homor, ctitorie a celui mai înalt demnitar al țării, marele logofăt Teodor Bubuiog, 
fusese ridicată, așa cum arată pisania, « cu voia și cu ajutorul binecinstitorului domn Petru 
voievod» (Petru Rareș), care și figurează, cu întreaga familie pe tabloul votiv din naosul bi- 
sericii. Dar faptul că un zugrav din vremea lui Rareş s-a putut reprezenta pe sine în chip de 
apărător al cetăţii asediate, arată limpede că pentru moldovenii din acea vreme tema asediului 
constituia nu numai o imagine a Constantinopolului victorios, ci și un simbol al Sucevei 
şi — prin extindere — al Moldovei victorioase. Căci este evident că nu capitala bizantină, ci 
propria sa țară o apăra moldoveanul Toma din Suceava, înfruntind simbolic armia turcească. 
(E interesant de remarcat, totodată, că pînă și bisericile pe care le-a reprezentat zugravul în 
mijlocul cetăţii nu sînt de tip bizantin, ci de tip specific moldovenesc). 

Ajungând să înţelegem adevărata semnificație ideologică a Asediului Constantinapolului, ne 
explicăm cu ușurință de ce alcătuitorii programelor de pictură exterioară din vremea lui Rareș 
au acordat acestei teme atita importanță; de ce, detașind-o de restul scenelor Acatistulmi şi 
amplificînd-o la dimensiuni atit de mari în raport cu acestea, ei au plasat-o la vedere, chiar 
lingă ușa de intrare a bisericii. Căci, departe de a trăda prin alcătuirea sa iconografică un « ana- 
cronismy sau o «confuzie» din partea zugravilor, această originală temă a fost concepută 
anume pentru a activiza masele şi a deveni, astfel, un important sprijin ideologic al politicii 
antiotomane a domniei. 

Vorbind despre semnificația politică a Asediului, este interesant să urmărim ce s-a întimplat cu 
această temă începînd cu a doua domnie a lui Rareș (1541—1546). Am văzut mai sus că la 
Arbure (1541) — singurul ansamblu cë ni se păstrează din această domnie — zugravul a elimi- 
nat din compoziţie atit turcii cît şi artileria, o inscripţie plasată deasupra imaginii oraşului specifi- 
cind chiarcăe vorba de asediul persan din anul 626, (fig. 339). Considerind lucrurile din punct de 

vedere exclusiv iconografic, cercetătorii din trecut au tras concluzia că zugravul de la Arbure ar 
fi fost singurul din vremea lui Rareş care a înțeles corect momentul istoric la care se referă 
tema Asediu/ui. În realitate însă, modificarea adusă de acest zugrav reprezentării Asedinlui 
se explică prin împrejurările politice noi în care se desfăşura cea de a doua domnie a lui Rareș. 
Se ştie că, după marea invazie otomană din 1538 care s-a sfirşit cu refugiul lui Rareș în Ardeal, 
voievodul revenise la tron în 1541, prin singurul mijloc ce-i mai rămăsese: împăcarea cu 
turcii. Or, în condiţiile acestei « împăcări» è lesne de înţeles că politica antiotomană — care 
continua să rămînă în centrul atenţiei lui Rareș — nu mai putea fi dusă decît cu multă pru- 
dență. Este tocmai motivul pentru care tema asediului a fost modificată în așa fel încît să nu 
poată da naștere la complicaţii politice cu Poarta, care, după cum este cunoscut, își avea la 
Suceava trimişii săi. Totodată, pentru a accentua că nu era vorba decit de o schimbare 
de formă, impusă de necesități de moment şi că ideea antiotomană răminea valabilă în 
continuate, zugravul de la Arbure a readus în actualitate vestita Cava/cadă a împăratului 
Constantin de la Pătrăuții lui Ştefan cel Mare, zugrăvind-o în interiorul bisericii, unde 
ocupă un loc important pe peretele de vest al pronaosului. 

Dar anii treceau și, o dată cu moartea lui Rareș (1546), pe tronul Moldovei s-a urcat fiul 
său mai mare, Iliaș, care a dus, după cum se ştie, o politică turcofilă, sfirșind chiar prin 
a trece la mahomedanism. Această nouă agravare a împrejurărilor politice nu a rămas nici ca 
fără repercusiuni în pictura exterioară a vremii. Căci atunci cind vărul lui Rareş, mitropo- 
litul Grigorie Roșca, om luminat și partizan al politicii naționale a fostului domn, a realizat 
marea sa ctitorie — pictura exterioară a Voronețului — el a fost nevoit să scoată din reper- 
toriul tematic scena Asediului, care, cu toată atenuarea ce i-o adusese zugravul de la Arbure, 
devenise, în noua situaţie politică, inoportună și chiar primejdioasă. De aici înainte, imaginea 
care reprezentase pentru masele din vremea lui Rareș simbolul suprem, flamura rezistenței 
antiotomane, nu va mai fi zugrăvită niciodată pe zidurile unei biserici moldovenești. Iar Acatistul, 
care, lipsit tocmai de tema ce-i dăduse un sens deosebit, redevenise un simplu imn religios, a 
fost luat de la locul de frunte, din dreptul intrării în biserică și plasat pe faţada de nord. Dar 
în locul Acatistului, ingeniosul ctitor a plasat un număr de imagini care, sub o formă mai 
ocolită, urmăreau aceeași idee: propaganda antimusulmană. Este vorba despre legenda lui 
loan cel Nou, martirizat de tătari la Cetatea Albă, în veacul al XIV-lea şi transformat de 
biserica moldovenească, în vremea lui Alexandru cel Bun, în sfintul patron al țării. Despre 
aceste imagini, însă, vom vorbi la locul cuvenit. 

O altă temă majoră a picturii exterioare moldoveneşti este Judecata de apoi, desfășurată, așa 
cum am arătat mai sus, pe întreaga fațadă de vest sau, uneori, pe peretele de est al pridvo- 
rului. Schema acestei compoziţii, conformă, în alcătuirea sa de bază, cu tradiţia iconografică 
bizantină, prezintă semnificative apropieri cu cea utilizată la Athos în veacul al XVI-lea și 
în special cu Judecata de la Trapeza Lavrei zugrăvită în 1512, deci anterioară cu două decenii 
reprezentărilor moldovenești. Ținînd seama de legăturile strînse dintre Moldova și Athos în 
vremea lui Rareş, putem conchide că tocmai de aici au luat zugravii moldoveni modelul 
Judecăţii, atunci cînd s-au hotărit să utilizeze această temă în pictura exterioară. Totodată 
trebuie spus că ei au adus prototipului athonit îmbunătățiri considerabile. Eliminînd elementele 

superflue (ca de pildă norii care-i poartă pe cei « buni» spre tronul Pregâtirii), simplificind. şi 
organizind mai strîns structura compozițională prolixă a prototipului, meşterii moldoveni 
au creat, de fapt, din nou această temă, lăsînd posterității un tip de « Judecată» care 
impune de la prima vedere prin decorativitatea și logica sa constructivă. Tocmai acestea. și 
sint caracteristicile care l-au făcut pe P. Henry să numere reprezentările moldovenești ale 
Judecăţii « printre cele mai reuşite din întreaga artă bizantină ». 

Toți cercetătorii de pînă acum au atribuit « Judecăţilor» moldovenești o semnificaţie pur reli- 
gioasă. Studiind însă pictura exterioară moldovenească fără a ţine seama de condiţiile istorice 
în care a apărut această artă, ei nu au sesizat semnificația profundă a unui procedeu pe care zugravii 
lui Rareș l-au introdus în tratarea temei Judecăţii, procedeu care deosebește principial, 
în conținutul lor, reprezentările moldovenești de- reprezentările din celelalte țări ortodoxe: 
Într-adevăr, înregistrind faptul că în figurarea celor «răi», zugravii au adăugat dușmanilor 
străvechi ai « dreptei credințe» ( Maximilian, Iulian, Arie, Nestorie etc.) şi pe cei contemporani 
(turci, tătari, armeni, latini), cercetătorii au trecut totodată cu vederea faptul, mult mai impor- 
tant, că între cele două categorii de « damnaţi», zugravii au operat o distincție hotăritoare. 
În timp ce celor din prima categorie le-au acordat un spaţiu foarte redus, micile lor trupuri 
abia distingindu-se pe fondul roșu al șuvoiului de foc al Gheenei, pe cei din a doua categorie, 
crescuți la dimensiuni impunătoare, i-au așezat în plină vedere, într-un registru special, 
la dreapta tronului « Pregătirii». Or, este clar că aici avem de-a face cu o distincție 
bazată nu pe criterii religioase, ci pe criterii de politică națională, « damnații » din acest registru 
nefiind alții decit dușmanii direcți ai Moldovei medievale: turcii și tătarii, la care zugravii 
nu au uitat să adauge pe armeni şi latini. E adevărat că în fruntea registrului figurează grupul 
evreilor. Dar acest grup nu constituie un element iconografic specific moldovenesc. Prezent 
și în Judecățile din celelalte țări ortodoxe și explicabil prin vina capitală pe care o atribuia 
biserica evreilor, el a fost utilizat de zugravii lui Rareș pentru a arăta privitorilor cît de grele 
sint păcatele dușmanilor Moldovei, de vreme ce au fost puși alături de persecutorii lui 
Hristos. De altfel, e semnificativ faptul că dintre toţi damnaţii acestui registru — văzuți în 
momentul sosirii lor înaintea tronului Judecăţii — nu evreii, ci tocmai turcii și tătarii s-au 
bucurat de atenția specială a zugravilor. O mențiune deosebită merită, din acest punct de 
vedere, realizarea zugravului de la Voroneţ (fig. 344). Nu numai că musulmanii sînt aici mult 
mai numeroși decit toți ceilalți damnaţi din registru, dar amplele lor costume, grele de toată 
bogăţia Orientului, au fost lucrate cu atita strălucire decorativă, încit purtătorii lor au devenit, 
într-o măsură și mai accentuată decit la celelate monumente, punctul de atracţie principal, 
centrul psihologic al întregii compoziţii a Judecăţii. Mai mult, în vreme ce inumerabilele 
figuri ale drepţilor au fost tratate schematic şi convenţional, figurile musulmanilor — și într-o 
oarecare măsură și ale altora dintre damnaţi — au fost cu atita grijă individualizate, încît 
au devenit adevărate portrete care izbesc prin realismul lor viguros, accentuat și prin intro- 
ducerea demonstrativă a unei note de caricatură. Această notă, reflex al stării de spirit an- 
tiotomane a maselor, contribuie în mod esențial la definirea psihologică a portretelor. 

Faptul că în reprezentările Judecăţii, după turci şi tătari figurează întotdeauna armenii, este de 
asemenea interesant pentru că el aruncă lumină asupra unei pagini rămase încă obscură din 

istoria social-politică a Moldovei din vremea lui Rareș: atitudinea statului centralizat faţă de 
erezii. Într-adevăr, într-o vreme în care voievodul concentra toate forțele țării în vederea 
luptei pentru apărarea independenței, și în care ortodoxia reprezenta stindardul acestei lupte, 
e uşor de înțeles că orice erezie constituia, într-o măsură mai mică sau mai mare (în funcție 
de prozelitismul ei) un factor de subminare a acțiunii de centralizare întreprinsă de domnie. 
Şi astfel, cunoscuta prigoană pe care Ștefan, fiul lui Rareș, a dezlănțuit-o în 1551 impotriva 
«ereticilor» armeni — prigoană considerată pînă acum ca un fapt istoric iniţiat abia în această 
vreme — nu ne mai apare decit ca izbucnirea violentă a unor nemulțumiri care cunoscuseră o 
îndelungă acumulare anterioară. 

Tot ca o reacţie împotriva ereziilor considerate ca factor de subminare a unităţii și rezistenței 
naţionale se explică fără îndoială și prezența latinilor, care încheie, în unele reprezentări ale 
Judecății, registrul damnaţilor. Se ştie că, în vederea întăririi capacității de rezistență împotriva 
otomanilor, Petru Rareș a luat o serie de măsuri militare și politice dintre care unele (ca 
ocuparea Pocuţiei) au provocat împotrivirea îndirjită a conducerii statului polonez, care a și 
luptat apoi prin toate mijloacele pentru înlăturarea voievodului. Or, nu este greu de imaginat 
că în conflictul moldo-polon clerul catolic din Moldova -- conducător spiritual al minorităţii 
respective — va fi privit cu o simpatie nu întotdeauna discretă politica regatului de la Nord, 
înteţind astfel vechile resentimente ale maselor populare și ale domniei, care de două veacuri 
se deprinseseră să vadă în catolicism un instrument al expansionismului feudalității polone 
şi maghiare. 

Profund credincioși, ca toți oamenii evului mediu, moldovenii veacului al XVI-lea credeau 
şi ei cu tărie în viața viitoare, în ideea că va veni o vreme cînd vor fi judecați după felul în care 
au respectat sau nu preceptele moralei creştine. Dar e esențial de remarcat că pînă în vremea 
lui Rareș ei nu au simțit nevoia să zugrăvească pe pereţii bisericilor lor tema Judecăţii, mulțu- 
mindu-se numai cu ceea ce ştiau în mod abstract despre asemenea învățătură. Iar cind au 
zugrăvit-o, au pre ucrat-o' de Ja bun început în așa fel încît ea a devenit, de la prima-i apa- 
riție, un puternic instrument de stigmatizare a dușmanilor Moldovei in ochii maselor. Or, 
faptul că dușmanii Moldovei alcătuiesc, prin felul în care au fost reprezentați, adevăratul 
centru psihologic al întregii compoziţii, constituie cea mai bună dovadă că tema Judecăţii 
a fost introdusă în pictura moldovenească — și anume, exclusiv în cea exterioară | — cu 
scopul precis de a servi politica națională a domniei. 

Şi astfel, prin semnificația sa, Judecata de apoi nu constituie decit continuarea și între- 
girea firească a invocaţiei pe care o exprimă, după cum am văzut mai sus, Asediul Constanti- 
mopolului şi Imnul Acatist, invocaţie care, în forma sa completă, ar suna după cum urmează: 
«Aşa cum odinioară Fecioara a salvat Constantinopolul de asediatorii persani, tot așa astăzi 
să-i ajute pe moldoveni să dobindească victoria militară împotriva cotropitorilor turci; iar 
pentru fărădelegile lor să nu-i ierte Dumnezeu nici după moarte pe dușmanii și răuvoitorii 
Moldovei, ci să-i arunce pe toţi în focul nestins al Gheenei». 

A patra temă majoră a picturii exterioare moldovenești este Arborele lui Ieseu. Urmărind această 
temă în arta franceză — în care primul exemplar cunoscut este acel, azi dispărut, de la Saint 
Denis (1144), E. Mâle a ajuns la concluzia, adoptată apoi de mulți cercetători, că Arborele Imi 

Teseu este o creaţie occidentală. Însă răspindirea considerabilă a acestui sub 
ortodoxe din veacurile XIII—XIV, — problemă puțin cunoscută, e ad; 
cînd E. Mâle își formula teza sa — cu greu ar putea fi explicată ca pornind dinti 
occidentală. 
Dar originile îndepărtate ale Arbore/uj /ui Tesen ne interesează mai puţin în pag 
Mai important este să ştim de unde anume au luat numita temă zugravii moldoveni, 
privință este necesar să observăm că redacția moldovenească a temei — mult deosel 
vastitatea și complexitatea ei, de toate redacţiile occidentale şi răsăritene din veacurile XII 
— prezintă o asemănare izbitoare din punct de vedere iconografic, cu cea utilizată la 
în veacul al XVI-lea. (Trapeza Lavrei — 1512). Singura deosebire esenţială este una de ordin 
estetic, reprezentările moldovenești fiind incomparabil mai vii şi mai decorative decit reprezen- 
tările uscate şi pedante specifice artei monastice a Athosului. Aceste constatări dovedesc că 
tema Arborelui a venit în Moldova pe același drum ca şi Judecata de apoi, adică prin filiera 
Athosului. 

După cum se știe, Arborele lui Tesen ilustra în mintea oamenilor din evul mediu descendența 
directă a lui Isus Hristos din regii Israelului, simbolizind prin aceasta legătura dintre Vechiul 
şi Noul Testament. Din trupul lui Teseu culcat se înalță tulpina Arborelui, formată din imaginile 
suprapuse ale lui David, Solomon, Rovoam, Ozia, Manasia, lehonia, Maica Domnului şi 
Hristos. Tulpina e străjuită de ambele părți de căpeteniile celor 12 triburi ale lui Israel, suprapuse 
două cite două. În spatele lor se întind ramificațiile vaste ale Ardore/ui, cuptinzind imagini 
de sfinți și scene din biblie. Mai mult, faptul că de o parte și de alta a Arborelui sînt reprezen- 
taţi, în două registre verticale, filozofii greci (Socrate, Platon, Aristotel, Pitagora etc.), era menit 
să arate că venirea lui Mesia au prevestit-o nu numai profeții «poporului ales» ci și mințile cele 
mai luminate ale antichității păgine. 

Cu ce scop a fost introdusă tema „Arhore/ui Ini Teseu în pictura exterioară moldovenească? Este 
ca oare o simplă lecţie de genealogie hristologică sau este purtătoarea unei semnificații mai 
adinci? Răspunsul la această întrebare, deși l-am putea întrezări de pe acum, cere, pentru a 
deveni o certitudine, dezlegarea prealabilă a ultimei teme majore a picturii exterioare moldove- 
neşti, decorația absidelor. Să trecem deci, mai întîi, la examinarea acestei teme. 

Pornind de pe fațadele absidelor laterale, o imensă procesiune de îngeri, prooroci, apostoli, 
episcopi, sfinți militari, martiri și monahi, rinduiţi în mai multe registre suprapuse, se îndreaptă 
spre axul absidei centrale în care figurează, în dreptul fiecărui registru, cite o imagine a lui Isus 
Hristos: Isus Emanoil, Isus pe genunchii Fecioarei, Isus Pe tron, Pruncul pe disc etc. (fig. 346). Care 
este sensul acestei ciudate decoraţii? Este indiscutabil că ea reprezintă — așa cum a remarcat pînă 
acum numai A, Grabar — o rugăciune. O confirmă de altfel și faptul că în centrul decoraţiei 
figurează, aproape întotdeauna, însăși tema clasică a Rugăciunii, cunoscută sub numele de 
Deisis: Isus pe tron, cu Fecioara și loan Botezătorul de o parte și de alta. Dar chiar și acolo 
unde această temă lipseşte (Moldoviţa şi Voroneţ), semnificația de rugă a întregii decoraţii 
rămine neschimbată. Căci important este faptul că sfinții de pe abside sînt reprezentați 
convergind, în gestul tipic al rugăciunii, spre axul altarului în care, aşa cum am văzut, figurează 
întotdeauna chipul lui Hristos în diverse tipuri iconografice. Aşadar zugravii din vremea 

lui Rareș au desfășurat pe fațadele absidelor reprezentările de sfinți nu pentru a da o viziune 
de ansamblu a « Bisericii Triumfătoare» şi nici pentru a-i face pe sfinți să săvirșească un ritual 
liturgic, cum au afirmat unii cercetători, ci pentru a oferi maselor de privitori imaginea 
unei imense procesiuni în care toți sfinții pantheonului ortodox se roagă lui Isus Hristos. 
Este cea mai grandioasă dezvoltare a temei Deisis pe care a cunoscut-o arta medievală. 

Dar constatarea în sine că decorația exterioară a absidelor reprezintă o rugăciune nu epuizează 
nici pe departe problema. Întrebarea este ce conţinut de idei exprimă această rugăciune, care 
este obiectul ei? Am văzut că, departe de a avea o finalitate teologică, marile teme ce deco- 
rează fațadele bisericilor din vremea lui Rareș (Asediul! Constantinopolului, Imnul Acatist, Jude- 
cata de Apoi) exprimă, dimpotrivă, o invocație a ajutorului ceresc pentru cea mai gravă 
şi mai importantă acțiune colectivă a societății moldovenești din veacul al XVI-lea: apărarea 
țării împotriva cotropitorilor otomani. Or, întrucît e de la sine înțeles că Rugăciunea absi- 
delor nu poate fi ruptă în chip artificial de restul decoraţiei exterioare și judecată separat, 
devine limpede că ea nu reprezintă altceva decit o reluare și o transpunere iconografică expli- 
cită, pe cea mai sacrosanetă porțiune a edificiului (absidele) a însăşi rugăciunii pe care o exprimă 
temele Asediului, Acatistului şi Judecăţii, în sensul că la această rugăciune sînt aduși să participe, 
ca intercesori activi pentru cauza Moldovei, toți reprezentanții ierarhiei divine. 

Că marea rugăciune a absidelor reprezintă într-adevăr o temă cu caracter militar-naţional, o 
confirmă de altfel o serie de fapte. În primul rînd, însăși organizarea interioară a acestei teme, 
în care unul dintre registre e dedicat în întregime sfinților militari și celorlalți martiri. Mai 
mult, loan cel Nou, care figurează și el în acest registru, e plasat nu printre martirii obiș- 
nuiți, adică mai la urmă, ci întotdeauna în frunte, printre marii sfinți militari, uneori chiar 
imediat după primul dintre ei, Gheorghe. Această amplasare specială a sfintului patron al 
Moldovei arată clar că el era făcut să participe nu la o rugăciune oarecare, ci la o rugăciune 
cu caracter războinic. (Nu e lipsit de interes să observăm că într-o imagine a orașului Su- 
ceava ce decorează vestita Cazanie a lui Varlaam din 1643, Ioan cel Nou, care apare în 
centru, ca protector al orașului, e înfățișat ținind amenințător, în mîna stîngă, o uriașă spadă.) 
O altă confirmare a semnificației militare a decoraţiei absidelor ne-o oferă modul în care au 
tratat unii dintre zugravi însuși șirul vertical de imagini din axul altarului, dedicat de obicei 
numai reprezentărilor dumnezeirii. Astfel, la Homor, în centrul ultimului registru de jos, ocupat 
de schimnici, apare nu o imagine a lui Isus, așa cum ne-am fi aşteptat, ci imaginea marțială a 
arhanghelului Mihail, conducătorul oștilor cerești, cu sabia în mină. Cu alte cuvinte: zugravul 
de la Homor — acel Toma a cărui stare de spirit militantă am mai avut prilejul s-o remarcăm 
cînd ne-am ocupat de tema Asediului — i-a făcut pînă şi pe cei mai evazioniști dintre sfinți, 
schimnicii, să se roage în chip explicit pentru o cauză războinică: apărarea militară a Moldovei. 
Încă mai explicit, dacă se poate spune, este procedeul utilizat de zugravul de la Voroneţ, unde, 
în axul registrului sfinților militari apare, în locul unei imagini a lui Hristos, o imagine a sfîn- 
tului Gheorghe (care este de altfel şi patronul acestei biserici). E demn de remarcat, totodată, 
că tipul iconografic în care e înfățișat « marele purtător de victorie» (aşezat pe tron cu sabia 
în mină) nu constituie decit reluarea imaginii de pe vestitul steag de război al lui Ştefan cel 
Mare. Nu mai puţin remarcabil este în sfirșit faptul că dintre cei doi mari sfinți militari care, 

în fruntea rugătorilor din registrul respectiv, se apropie de o parte și de alta de tronul lui 
Gheorghe, unul este chiar Ioan cel Nou, reprezentat în dreapta tronului — adică pe locul de 
cinste | — în timp ce Dimitrie a fost plasat în stinga. Se vede din toate aceste constatări că 
zugravul dela Voroneţa accentuat cîta putut mai mult nu numai semnificaţia militară de ansam- 
blu a rugăciunii absidelor, ci și rolul deosebit pe care era presupus a-l indeplini, în cadrul acestei 
rugăciuni colective, Ioan cel Nou, în ipostaza sa de patron al Moldovei. 

Dar caracterul militar-național al decoraţiei absidelor rezultă și din chipul în care a utilizat 
tema Deisis zugravul de la Arbure. Am văzut, atunci cind ne-am ocupat de reprezentarea 
Asediului, că zugravul de la Arbure, realizindu-și opera în împrejurările politice mai puţin 
favorabile din a doua domnie a lui Rareș, fusese nevoit să atenueze înfățișarea ostentativă a 
acestei reprezentări, eliminind din ea turcii și tunurile. Am văzut totodată că, spre a compensa 
această lipsă, el a readus în actualitate, în interiorul bisericii, tema războinică de la Pătrăuți — 
— Cavalcada împăratului Constantin — pe care a zugrăvit-o la vedere, pe peretele de vest al 
pronaosului. Or, reflectind un sentiment general al societății moldovenești din evul mediu — 
acela de a intensifica, pe măsura creșterii primejdiei otomane, acțiunea de invocare a ajutorului 
ceresc pentru apărarea militară a țării — zugravul de la Arbure a amplificat Marea rugăciune a 
absidelor, adăugind, pe faţada de sud a bisericii, încă o Rugăciune. Ela plasat această rugăciune 
— desfășurată pe un singur registru — în dreapta ușii de intrare în biserică spre a 
face, în mod simbolic, pandant scenei Asediului; zugrăvită în stînga ușii. Mai mult: 
pentru a scoate net în lumină semnificația războinică a noii Rugăciuni, zugravul a alcătuit 
această temă exclusiv din sfinți militari. Printre acești sfinți figurează iarăși loan cel Nou, iar 
în fruntea lor — caz unic în iconografia bizantină —- împărații Constantin și Elena, conside- 
rați, după cum se ştie, încă din veacul al XV-lea, printre marii protectori ai Moldovei. În fond, 
această Deisis nu e altceva decit o originală transpunere iconografică a vastei Cavalcade a lui 
Constantin, zugrăvită în interior, În Cava/eadă, sfinţii militari sînt reprezentaţi pornind efectiv 
la luptă împotriva păginității; în Deisis, aceiași sfinți se roagă pentru victorie. 

Nu mai puţin interesant e procedeul pe care il întilnim la Voroneţ. Am spus mai sus că pictura 
exterioară a acestei biserici a fost realizată în 1547, adică la un an după moartea lui Rareș, 
din iniţiativa vărului său, mitropolitul Grigorie Roșca. Personalitate înaintată și sprijinitor al 
politicii naționale a lui Rareş, Grigorie Roșca a vrut să continuie și după moartea acestuia 
propaganda antiotomană prin imagini religioase. Am văzut însă, cu prilejul analizei temei 
„Asediului că, realizîndu-și opera de la Voroneţ în condiţiile domniei filo-turce a lui Iliaș 
(1546—1551), Roșca fusese nevoit să scoată din repertoriul tematic al picturii exterioare această 
temă care devenise inoportună și primejdioasă, cu toată atenuarea pe care i-o adusese 
zugravul de la Arbure. Pentru a compensa însă lipsa, ctitorul a imaginat, fără îndoială 
cu colaborarea activă a zugravilor, o ingenioasă soluție. Pe porțiunea de fațadă din jurul intrării 
ela făcut să se zugrăvească, în 12 imagini explicite, legenda lui Ioan cel Nou, sfintul național 
al Moldovei: chinurile la care l-au supus musulmanii la Cetatea Albă, moartea sfintului și 
ceremonia aducerii moaștelor sale în « slăvita cetate a Sucevei» în vremea lui Alexandru cel 
Bun. (În-aceste scene atrag în mod deosebit atenția persecutorii sfîntului, cu turbanele, iataga- 
nele și costumele lor specifice, lucrate cu un remarcabil spirit de observaţie) (fig. 347). Mai mult: 

drept deasupra uşii, aşadar în centrul ciclului narativ, a fost plasată, simbolic, o Deisis. Astfel, 
Rugăciunea tradiţională a absidelor se afla —- ca și la Arbure — dublată de o a doua Rugăciune 
plasată în preajma intrării şi menită să sporească rolul unora dintre sfinții intercesori — în 
cazul de faţă însuși patronul Moldovei — în acțiunea de invocare a sprijinului ceresc pentru 
apărarea țării. lar pentru a nu lăsa nici o îndoială asupra faptului că sfintul martirizat de musul- 
mani a fost invocat spre a se ruga pentru victoria moldovenilor împotriva acelorași musul- 
mani, ctitorul a pus să se zugrăvească sub scenele ce alcătuiesc legenda martirului — şi ca 
un comentar al acestora — imaginea demonstrativă a sfintului Gheorghe călare, ucigînd balau- 
rul. Avem, așadar, a face cu o revenire în alți termeni iconografici, a aceleiași idei, expri- 
mate, după cum am văzut mai sus, şi în decorația axului altarului: rugăciunea pe care Ioan cel 
Nou o face, în ipostaza sa de protector al Moldovei, celui mai mare dintre sfinții militari. Este 
semnificativ, de altminteri, că imaginea sfintului Gheorghe, plasată spre stinga ușii de intrare, 
face pandant scenei care, în dreapta ușii, înfățișează cetatea Sucevei primind cu pompă moaștele 
lui Ioan cel Nou (fig. 347). Morala politică ce se desprindea astfel din întreaga decorație din 
jurul ușii de intrare era, deși indirectă, la fel de pilduitoare pentru moldovenii veacului al X VI-lea 
ca şi cea pe care o exprimase, la monumentele anterioare, tema Asediului Constantinopolu/ui. 
În sfirşit, demn de atenție e faptul că în mijlocul tuturor acestor imagini pline de tilc, 
mitropolitul Grigorie Roşca a ţinut să-și prezinte — alături de chipul sihastrului Daniil, 
legendarul imbărbătător al lui Ştefan cel Mare în lupta-i pentru independență, şi totodată 
părinte spiritual al mitropolitului — propriul său portret (fig. 348). Prin aceasta, ctitorul 
picturii exterioare a Voroneţului arăta în mod explicit maselor de privitori că tot ceea ce 
spun acele imagini reprezintă propriul său «punct de vedere», indemnul pe care el îl adresa 
compatrioţilor săi de a continua politica națională a lui Petru Rareş: rezistența neabătută impo- 
triva înrobitorilor otomani. 

Faptul, dovedit în paginile de mai sus, că o dată cu agravarea pericolului otoman autorii ansam- 
blurilor de pictură exterioară din vremea lui Rareş au sporit considerabil rolul acordat temei 
Deisis, arată cu prisosință că decorația absidelor nu reprezintă, așa cum s-a crezut pină acum, 
o misterioasă construcție mistico-teologală, ci o amplă rugăciune cu caracter militar național. 
Ea constituie de fapt o reluare și o amplificare demonstrativă a rugăciunii pe care o exprimă 
temele Asediului, Acatistulni şi Judecății de Apoi, în sensul că la această rugăciune au fost 
aduși să participe, ca intercesori activi pentru cauza Moldovei, toți reprezentanții ierarhiei 
divine. 

Ajungind să cunoaștem adevărata semnificație a decoraţiei exterioare a absidelor, devine ușor 
de înţeles și rostul celei de a cincia și ultimei teme majore a picturii exterioare din vremea 
lui Rareș, temă a cărei dezlegare am aminat-o anume pînă acum: Arborele Iui Iese, Din 
întregul repertoriu iconografic al creştinătăţii orientale, această temă era cea mai indicată 
pentru a exprima o glorificare apoteotică a lui Isus Hristos. Făcind pandant Imnului Acatist 
care o glorifica pe Fecioară, Arborele lui Tesen a fost introdus în pictura exterioară pentru a 
sprijini, printr-o vastă acţiune de laudă, Marea rugăciune a absidelor, adresată lui Isus Hristos, 
Lămurind pe rind înțelesul tuturor părţilor componente, semnificația de ansamblu a picturii 
exterioare din vremea lui Rareș ne apare cu toată claritatea. Această decorație reprezintă o 

grandioasă invocaţie colectivă, adresată de moldoveni — prin mijlocirea Maicii Domnului, a 
lui loan Botezătorul, a oștilor cerești și a « tuturor sfinților» — Mintuitorului, pentru îndepli- 
nirea celei mai înalte aspirații a vieţii lor: « Dumnezeu atotputernic (așa cum apare el pe tronul 
ceresc, în axul absidei altarului), care s-a întrupat (aşa cum arată imaginea Fecioarei cu Isus 
pe genunchi) și s-a jertfit (aşa cum arată imaginea pruncului pe disc) pentru mintuirea neamului 
omenesc, să ocrotească de dușmani poporul Moldovei și să-i dea victoria armată împotriva 
turcilor cotropitori tot aşa cum odinioară, prin mîna Fecioarei, a dat apărătorilor Constan- 
tinopolului biruinţa asupra păginilor persani. Iar pentru fărădelegile lor să nu-i ierte dumnezeu 
nici după moarte pe dușmanii Moldovei, ci să-i arunce pe toți în focul nestins al Gheenei», 
Lămurirea semnificației ideologice a picturii exterioare a bisericilor din vremea lui Rareş ne 
arată cît de departe este această pictură de finalitatea teologală și metafizică pe care i-au atri- 
buit-o cercetătorii de pînă acum, considerind-o doar o lecţie de religie, o introducere în 
tainele misticii bisericești. Constatăm, dimpotrivă, cit de strîns legată a fost pictura exterioară 
de viața reală, pămintească, a maselor populare din Moldova medievală, de gîndurile și 
nădejdile lor cele mai fierbinți, de dragostea lor de libertate. Cu alte cuvinte: în timp ce 
pictura interioară a bisericilor a fost lăsată să-și îndeplinească în continuare rolul ei tradi- 
țional de educare religioasă a maselor, pictura exterioară a fost imaginată ca purtătoare a 
unui mesaj eminamente laic. 

Să încercăm să retrăim starea de spirit a moldovenilor din vremea lui Rareș; să ne imaginăm 
mulțimile de oameni de prin tirgurile și satele țării, umplind, în zilele de sărbătoare, curțile 
bisericilor și minunîndu-se în fața spectacolului magnific şi atît de nou pentru vremea aceea a 
fațadelor pictate; să ne imaginăm oamenii de toate vârstele, țărani, meșteșugari, oameni 
de-ai domniei dind cu. luare aminte ocol bisericii și stringindu-se roată în fața unor scene 
ca Asediul Constantinapolului saw Judecata de Apoi; să ne imaginăm marea lor satisfacţie, 
comentariile şi apostrofele lor la vederea turcilor doboriţi de tunuri și săgeți moldovenești 
sau osindiţi, alături de tătari, în faţa tronului Judecății ; aceiași turci şi tătari care, încălcînd 
adesea hotarele țării, împrăștiau moartea și focul prin satele lor, tirîndu-le în robie femeile și 
copiii; să ne imaginăm toate acestea și vom înțelege imensa popularitate de care s-a bucurat 
pictura exterioară în masele cele mai largi ale Moldovei medievale. 

Semnificaţia ideologică a picturii exterioare moldovenești o dată descifrată, modul în care a 
apărut această artă încetează de a mai fi o problemă. Faptul că pictura exterioară exprimă 
un mesaj politic menit să însuflețească masele în lupta antiotomană arată că ea nu a apărut, 
așa cum s-a afirmat, prin extinderea formală a unui procedeu decorativ venit din afară sau 
preexistent în ţară, ci pentru că a corespuns unei necesități vitale a societăţii moldoveneşti din 
veacul al XVI-lea. Iar faptul că schema iconografică a ansamblurilor din vremea lui Rareș a 
rămas riguros aceeași de la primul la ultimul monument, fără a depinde, în alcătuirea sa de 
bază, de preferințele personale ale zugravilor, arată că toți acești zugravi s-au conformat 
unui program tematic dinainte stabilit. Or, este limpede că acest program nu a fost 
elaborat din inițiativa bisericii ci — cu sprijinul bisericii — din inițiativa domniei, care a 
văzut în pictura exterioară un puternic instrument de influențare a maselor în scopul realizării 
țelului principal al politicii sale: organizarea luptei pentru apărarea independenței Moldovei. 

E profund semnificativ în această privință faptul că primul monument de pictură exterioară 
moldovenească (am arătat că acest monument a fost ansamblul, azi dispărut, de la Sf. Gheor- 
ghe — Hirlău) a apărut nu în mediul monastic, ci în mediul laic, și anume chiar la curtea 
domnească a lui Rareș, 


Din a doua jumătate a veacului al XVI-lea nu ni s-a păstrat decit un singur ansamblu de 
pictură exterioară: cel de la Riîşca, la care mai pot fi adăugate, cu titlu documentar, și 
urmele de pictură ce se desluşesc pe turla bisericii de la Slatina, Biserica mănăstirii Rișca, 
ridicată de Petru Rareş în 1542, a fost zugrăvită de Ștefan Rareș în 1552, la sugestia vesti- 
tului călugăr și cronicar Macarie. Pictura interioară a fost în întregime repictată în secolul 
al XIX-lea. Cea exterioară — retuşată și ea pe alocuri și păstrată numai pe faţada de sud 
(fig. 351) — prezintă însă un interes deosebit pentru că indică o transformare importantă în 
semnificația ideologică a picturii exterioare moldovenești. Într-adevăr, la Rișca apare, pentru 
prima oară în decorația fațadelor, o scenă care, atit prin conţinutul ei, cit și prin dimen- 
siunile enorme la care a fost realizată (întreaga absidă de sud), avea menirea să orienteze 
gindurile maselor nu spre rezistenţa armată împotriva cotropitorilor, ci spre purificarea sufle- 
telor în vederea salvării în viaţa viitoare, Este vorba de Scara Jui Ioan Sinaitul, sau scara 
virtuților monastice. 

'Transpusă în iconografie de călugării bizantini din veacul al XI-lea după cartea faimosului 
anahoret de la Sinai din veacul al VII-lea, această temă fusese adusă în Moldova sub influența 
monahismului athonit şi zugrăvită într-un colț al pronaosului de la Dobrovăț (1529). Am 
văzut însă că ca fusese apoi abandonată, nemaiapărind niedieri în pictura politizată şi atit de 
militantă din vremea lui Rareş. Reapariţia ei la mari proporţii pe fațadele bisericii de la 
Rișca arată că, o dată cu declinul politic şi militar al Moldovei și cu scăderea elanului eroic, 
mentalitatea evazionistă a monahismului ascetic începea să prindă teren și să influențeze puternic 
şi pictura exterioară. Vom vedea însă că această tendință va ajunge la maxima ci dezvoltare 
în pictura — exterioară și interioară — a Suceviţei, vestita ctitorie a Movileştilor. 

Dacă necesitatea politică a fost factorul fundamental care a determinat apariţia picturii exte- 
rioare moldovenești, nu e mai puţin adevărat că la ideca acestui original gen de propagandă 
prin imagini s-a putut ajunge cu atit mai ușor cu cît ea a corespuns unei trăsături organice, 
caracteristice viziunii artistice a poporului român: atracţia deosebită spre culoare, spre poli- 
cromia fațadelor, atit de evidentă, de pildă, în evul mediu, la bisericile vremii lui Ştefan cel 
Mare. E bine cunoscută comparaţia care s-a făcut mereu, de la Strzygowski încoace, între pictura 
exterioară moldovenească și covorul oriental, dorindu-se a se sublinia în acest chip somp- 
tuozitatea veșmintului multicolor al fațadelor pictate. Dar pentru o țară a cărei artă popu- 
lară și-a ciştigat faima mondială tocmai pentru frumuseţea și rafinamentul neîntrecut al 
ţesăturilor (de la covorul oltenesc sau « basarabenesc» (de fapt moldovenesc) pînă la portul 
popular) este evident că singura comparaţie firească și justificată nu poate fi decît aceea cu 
covorul românesc, Căci decorativitatea suplă, luminoasă și optimistă a picturii exterioare 
moldovenești e principial deosebită de senzualismul adinc și dens al covorului oriental, dar e 
identică, în esența sa, cu cea a covorului românesc, caracterizat prin exact aceleași însușiri 

de bază. Ambele genuri de artă exprimă aceeași viziune coloristică specifică poporului român, 
acelaşi mod de a vedea şi organiza mari suprafețe de culoare. Această comunitate de principii 
ilustrează cu limpezime originile populare ale esteticii picturii exterioare moldoveneşti, prezen- 
tind o importanță deosebită pentru înțelegerea permanenţelor stilistice ale viziunii artistice 
românești în general, pentru urmărirea istorică și determinarea elementelor, atit de imponde- 
rabile dar atit de reale, care formează ceea ce numim specific naţional. De altfel, forța de 
viaţă și strălucirea cu care s-a manifestat talentul popular în prelucrarea temelor străine ce au 
fost folosite în construirea programului iconografic al picturii exterioare apare cu evidență 
dacă raportăm realizările meșterilor români la prototipurile lor din arta monastică a Athosului. 
Așa, de pildă, în vreme ce Arborele lui Iese de la Voroneţ sau Moldoviţa, cu vegetaţia sa abun- 
dentă și plină de seva pămîntului, desfată ochiul ca o grădină înflorită (fig. 345 și 350), Arborele de 
la Lavra Athosului e uscat și posomorit ca un copac în vreme de iarnă. Este diferenţa dintre 
o artă dogmatică și închisă în sine și o artă izvorită din vlaga și optimismul nestins al 
creației populare. Cercetătorii au remarcat de multă vreme că culorile, nuanțele și armoniile 
tonale ce se întîlnesc în pictura exterioară moldovenească sint, în realitate, cele pe care sensi- 
bilitatea artistică a meșterilor zugravi le-au filtrat din mediul natural înconjurător, din verdele 
pădurilor de brad şi al colinelor de iarbă ca la Arbure, din bogăţia de culori a florilor de 
cimp ca pe absidele Suceviţei, sau din azurul cerului moldovenesc, ca la Voroneţ. Sînt tradi- 
ţiile artistice ale aceluiași popor care a transmis din generaţie în generaţie, veacuri de-a rîndul, 
ştiinţa neîntrecută a culorilor smulse din natură, a culorilor vegetale şi minerale ce. fac 
farmecul. țesăturilor naţionale. De aici şi armonizarea desăvirșită a picturii exterioare în 
peisaj; de aici și aspectul feeric al acestor biserici care sticlesc în soare. ca. niște uriașe 
chivote de smalţ răsărite din iarbă. 

Din punctul de vedere al organizării şi dimensionării formelor și conturelor, e interesant de 
remarcat că autorii picturii exterioare au folosit două optici deosebite, în funcţie de accentele 
pe care au urmărit să le pună. Astfel, ceea ce impresionează de la distanță, putînd fi percepute, 
cu claritate, sînt siluetele larg decupate ale uriașei procesiuni a sfinţilor de pe abside, subliniind 
în acest chip, în mintea privitorului, ideea fundamentală a picturii exterioare: Rugăciunea. 
E remarcabilă de altfel ingeniozitatea cu care cei ce au alcătuit programul picturii exterioare 
au ştiut să folosească plastica arhitectonică a absidelor bisericilor moldoveneşti, cu ritmurile 
ei verticale de firide și ocniţe, pentru a asigura imensei teme a Ragăciunii o amploare care 
în nici o altă parte a bisericii nu ar fi fost mai potrivită. Căci fiecare siluetă de sfint c la 
fel de reușită optic atit ca parte dintr-un întreg, cit şi ca imagine izolată, conturată pe fondul 
firidei sau ocniţei respective (fig. 346), La tema Røgäciunii se adaugă, impresionante de asemenea 
prin dimensiunile lor, Asediu/ Constantinapolului şi Judecata de Apoi, cu duşmanii Moldovei ca 
figuri dominante. Toate celelalte teme, organizate la dimensiuni compoziționale mult mai 
reduse, alcătuiesc de departe doar un fond estompat de covor policrom, un cadru optic ce 
rămîne a fi citit foarte de aproape pentru a vedea cum sprijină el, prin implicaţiile sale compo- 
ziţionale, prin argumentele sale iconografice, ideile de bază ale Rugăciuni, Asediului și Judecăţii. 
Avind o finalitate politică pictura exterioară moldovenească s-a lăsat pătrunsă în mult mai 
mare măsură de folclor și de mentalitatea laică decit pictura interioară, solemnă și dedicată 

unui scop transcendental: mintuirea sufletelor după moarte. Tocmai de aceea în pictura exte- 
rioară s-au putut manifesta cu strălucire însușiri specifice spiritului popular moldovenesc: 
umorul şi darul povestirii. Așa de pildă, eposul Facerii, cu Adam care lucrează pămîntul şi 
Eva care toarce fuiorul, e pitoresc, prin amănuntele şi anecdotica sa, ca vorbirea colo- 
rată a ţăranului, iar diavolul, ori pe unde apare, e văzut cu haz, și uneori ridiculizat, ca în 
poveştile lui Creangă. Mai adăugind la acestea elementele de port sau instrumente specifice, 
care se ivesc mai peste tot: cobza din care cîntă Daved, — în loc de harfă — cușmele pe care 
le poartă unele personaje etc, putem spune că pictura exterioară moldovenească a reflectat în 
chip exemplar, atit prin forma şi valorile sale estetice cît şi prin conţinutul ei de idei, viaţa şi 
sufletul poporului român din evul mediu. 

Miniatura Capitolul privitor la pictura moldovenească din vremea lui Ştefan cel Mare şi Petru 
Rareş n-ar fi complet dacă nu am pomeni și despre bogata activitate a miniaturiștilor și 
caligrafilor. Luxoasele manuscrise moldovenești din această vreme, care impodobesc astăzi 
nu numai bibliotecile românești dar și multe din marile biblioteci europene nu reprezintă 
decit ceea ce a scăpat jafurilor, incendiilor și pierderilor de tot felul pe care le-a suportat 
statul moldovenesc în veacurile sale de decadență, sub jugul dominației otomane. Aceste 
manuscrise sint însă suficiente pentru a dovedi locul considerabil pe care l-a ocupat arta 
cărţii în ansamblul culturii artistice moldoveneşti din veacurile XIV-—XVI. 

Relevind amploarea deosebită pe care a cunoscut-o în veacurile XV—XVI activitatea artiş- 
tilor cărții, trebuie să amintim, totodată, şi constatarea, de mult făcută de cercetători, că în 
vremea lui Ștefan cel Mare această activitate s-a desfăşurat într-o perfectă continuitate a tradi- 
țiilor statornicite în prima jumătate a aceluiași veac de vestitul Gavril Uric de la mănăstirea 
Neamţului, organizatorul şcolii moldovenești de artă a cărții. 

Singurele reprezentări cunoscute pînă acum în pictura de carte din vremea lui Ştefan cel 
Mare sînt portretele evangheliștilor din nouă tetraevanghele. La acestea mai trebuie adăugat 
portretul lui Ștefan cel Mare din tetraevanghelul de la Homor (1473) şi, ipotetic, portretul 
logofătului Toan Tăutul dintr-un tetraevanghel semnalat, dar încă nestudiat, al episcopiei 
ortodoxe din Muncacs. În sfîrşit, un portret de evanghelist, desprins dintr-un tetraevanghel 
din aceeași vreme, găsise cu decenii în urmă Iaţimirski la schitul Gorodişte, Despre acest 
portret însă nu mai avem astăzi nici o ştire. 

De la primul tetraevanghel (1473) și pină la ultimul (1504—1507) portretele evangheliştilor 
reprezintă, din punct de vedere iconografic, reproduceri fidele după prototipurile stabilite de 
Gavril Uric. Excepţie face numai chipul evanghelistului Ioan din tetraevanghelul lucrat de 
Teodor Mărişescul în 1493, precum și din cel al unui meşter anonim, din 1504 — 1507. 
Părăsind tradiţia, Teodor Mărişescul și, după dinsul, anonimul din 1504/7, nu l-au mai 
reprezentat pe evanghelist singur și într-un cadru arhitectonic, ci dictindu-și textul uceni- 
cului Prohor, în faţa unei grote. Întrucît tradiția prototipurilor lui Gavril Uric a fost urmată, 
aşa cum s-a mai spus (p. 193), nu numai de miniaturiștii ci și de zugravii din vremea lui 
Ştefan cel Mare, între zugravi și miniaturişti existînd, aşadar, o strânsă legătură, devine 
aproape cert că Teodor Mărișescul a adus schimbarea semnalată, după exemplul lui Gavril 

Ieromonahul, care introdusese această inovaţie în pictura murală a bisericii din Bălinești cu 
puţin timp înainte, în vara anului 1493. 

Faptul că atit miniaturiștii cit şi zugravii vremii lui Ştefan cel Mare au reprodus cu fidelitate 
prototipurile create de Gavril Uric nu poate fi interpretat ca o lipsă de imaginaţie sau de 
personalitate. Căci dacă ar fi făcut-o dintr-o mentalitate de copişti, atunci se pune întrebarea 
de ce acești meșteri nu au copiat modelele /a în/implare, fiecare după gustul său, din diferite 
alte tetraevanghele cu miniaturi greceşti, slave sau armeneşti. Nu rămine decit să admitem 
că aderenţa deosebită față de prototipurile create de Gavril Uric în 1429 dovedeşte, pe de o 
parte, faima de care se bucura în țară opera acestui mare artist, și, pe de altă parte, existența, 
în vremea lui Ştefan cel Mare, a unui climat cultural ancorat în nişte tradiții locale, moldo- 
veneşti, foarte puternice. 

Din punct de vedere artistic, se remarcă la toți miniaturiștii aceeași știință sigură a meșteșu- 
gului, diferențele de calitate datorindu-se doar diferenţelor de talent. Şi deși nici unuia dintre 
ci nu le-a mai fost dat să atingă nivelul de rafinament și forță de viaţă, totodată, atins 
de Gavril Uric în prototipurile sale, meșteri ca Teodor Mărişescul sau Spiridon au realizat 
opere care pot sta cu cinste alături de cele ale învățătorului lor comun. Prin soliditatea 
construcţiei compoziționale, prin eleganța punerii in pagină, prin dinamismul lor viguros 
şi lărgimea de concepţie a desenului, dezinvolt și dispreţuitor al amănuntului (fig. 352), 
asemenea opere constituie culmi ale miniaturii moldovenești din vremea lui Ştefan 
cel Mare. 

Meritorii, fără îndoială, sint şi miniaturile tetraevanghelului lucrat de ieromonahul Nicodim 
în 1473, tetraevanghel a cărui faimă se datorește, însă, mai ales faptului că închide între 
filele sale vestitul portret al lui Ştefan cel Mare. Îngenunchiat dinaintea tronului pe care şade 
Hristos Emanoil alături de maica sa, în rolul de intercesoare, voievodul, în mantie de brocart 
roșie cu fir de aur, oferă Mintuitorului tetraevanghelul. Compoziţia se menţine în ansamblul 
ei la un nivel onorabil, fără calităţi ieșite din comun. De reţinut este atracția artistului 
pentru modelarea plastică şi pentru atitudinea statuară, după cum se poate bine vedea din 
modul în care sint tratate corpul și veșmintele Fecioarei, Acest mod de a vedea este o 
dovadă elocventă a educării mediului artistic moldovenesc din veacul al XV-lea în spiritul 
tradiţiilor antice, tradiţii moștenite la inceputul acestui veac prin intermediul picturii paleo- 
loge, și asimilate, după cum am văzut, atit de strălucit de Gavril Uric în miniaturile sale 
din 1429. 

Trecind la celelalte elemente care, independent de prezența sau lipsa miniaturilor, determină 
împreună valoarea artistică a manuscriselor din vremea lui Ştefan cel Mare: frontispiciile, 
vinietele, forma iniţialelor, a literelor, punerea în pagină, remarcăm că şi aici meșterii moldo- 
veni au mers consecvent pe urmele tradiției statornicite de Gavril Uric. Foarte numeroși, 
luerind mult şi spornic şi introducind, cu o imaginaţie nesecată dar stăpinită în limitele 
bunului gust, o varietate infinită de forme în îmbinarea și dezvoltarea motivelor ornamentale 
(g. 353 şi 354), ei au dat la lumină în cele cîteva decenii ale domniei lui Ştefan cel Mare un 
număr enorm de manuscrise de bună calitate şi atrăgătoare, purtind toate pecetea concepției 
estetice a unei școli originale: şcoala moldovenească de artă a cărții. 

În veacul al XVI-lea arta cărții a continuat cu aceeaşi fidelitate tradiţiile veacului anterior. 
Singura deosebire o alcătuiesc miniaturile. Ele nu mai urmează iconografia prototipu- 
rilor lui Gavril Uric, introducind, de la manuscris la manuscris, tot altfel de redacții în 
care foarte rar se mai recunosc ecouri ale tradiţiei veacului al XV-lea, ca de pildă în tetra- 
evanghelul lucrat de ieromonahul Macarie în 1529 pentru Barbovski — portarul de la Suceviţa. 
Construcția compozițională e mai stîngace, mai puţin sintetică, personajele mai sterco- 
tipe, atit în expresii cit şi în atitudini, modelarea din ce în ce mai deficitară, artistul lunecînd 
din ce în ce spre aplatisarea volumelor, spre grafism. Este interesant de remarcat, de 
altfel, că în ansamblul ei pictura de carte rămîne în veacul al XVI-lea sensibil în urma 
picturii murale, în care artiştii moldoveni au continuat să realizeze capodopere. 

Cititorul s-ar aștepta poate să urmeze aici, ca încheiere a capitolului de pictură; un cuvînt-două 
despre icoanele moldoveneşti din veacurile XIV—XVI. Dar icoane din această vreme nu se 
cunosc, cu excepţia celor din a doua jumătate a veacului al XVI-lea și care, prin trăsăturile 
lor estetice, își vor găsi un loc mai convenabil pentru a fi discutate, în volumul al II-lea al 
lucrării de față, volum ce va privi, printre altele, evoluţia picturii moldoveneşti din veacurile 
XVII—XVIII. Nu e vorbă, vor fi pictat și moldovenii icoane în vremea lui Alexandru cel 
Bun, Ştefan cel Mare sau Petru Rareș, dar ele vor fi fost foarte puţine, pentru strictele nevoi 
ale slujbei, căci altminteri tot ar fi mai rămas măcar citeva, cum au rămas atitea lucruri din 
alte ramuri ale aşa numitei arte somptuare. Nu e locul să intrăm aici în amănunte, dar expli- 
caţia cea adevărată este că pină a nu apărea spre finele veacului al XVI-lea, sub. influență 
rusească, iconostasul «ânalt» cu puzderia sa de icoane, moldovenii au fost și rămăseseră mari 
iubitori de pictură pe zid, pe care au întins-o pînă și pe fațadele bisericilor, pentru chipul 
zugrăvit pe lemn manifestind puţină atragere. Nu e dar de mirare că iconostasele vor fi fost, 
cum avem toate motivele să presupunem, foarte mici — mai mici chiar decît cele din 
lumea bizantino-balcanică — lăsînd ochiul să cuprindă în toată frumuseţea sa unitatea spa- 
țiului interior al bisericilor, cu conca altarului liberă și inspiratoare înaintea ochilor, Exact 
invers s-a întîmplat în epocile mai vechi ale artei ruse: icoanele — marea pasiune a rușilor şi 
obiect de adinci intropatii și trăiri emoţionale — au «mîncat» de la o vreme pictura de pe 
ziduri, adunind-o toată pe uriașele iconostase, care au devenit astfel gloria veacului de aur 
a artei medievale ruseşti, de la Andrei Rubliov pînă în veacul al XVI-lea. 


Broderia 


Broderia moldovenească din cea de a doua jumătate a veacului al XV-lea constituie una dintre 
cele mai originale creații nu numai ale artei medievale românești, ci și a întregului orient 
creştin. Lucrate în mănăstiri, poate și la curtea domnească, epitrahile, dvere, epitafe, poale de 
icoană, văluri liturgice, acoperăminte de mormint, bederniţe, orare ș.a. sînt opere care reflectă 
din plin stadiul de maturitate la care ajunsese și această astă în Moldova vremii lui Ștefan 


382 


